เท็มปูระ

เท็มปูระ () เป็นอาหารญี่ปุ่นที่เป็นที่รู้จักมากอย่างหนึ่ง ทำจากของทะเลและผักที่นำไปชุบแป้งที่ปรุงแบบญี่ปุ่นแล้วนำไปทอด

การทอดเท็มปูระจะใช้ไฟแรง โดยเอาวัตถุดิบชุบแป้งบาง ๆ แล้วลงทอดด้วยระยะเวลาที่สั้นเพียง 30–40 วินาทีเท่านั้น เพื่อคงความสดของวัตถุดิบให้ได้มากที่สุด

 ที่มา 
210px|thumb|เท็มปูรายาไต (ซุ้มขายเท็มปูระ) ของยุคเอโดะ

มิชชันนารีโปรตุเกสนำสูตรการทำเท็มปูระนำเข้ามายังญี่ปุ่นที่เมืองนางาซากิ คณะเยซูอิต เมื่อ ค.ศ. 1549 ซึ่งเป็นยุคเดียวกับที่อาหารญี่ปุ่นเช่น ปังโกะ หรือ ทงกัตสึ ได้รับการคิดค้นโดยชาวโปรตุเกส นอกจากนี้ยังเป็นที่กล่าวว่า โทกูงาวะ อิเอยาซุ โชกุนคนแรกแห่งเอโดะ โปรดปรานเท็มปูระเป็นอย่างมาก

แต่เดิม ตั้งแต่ยุคเซ็งโงกุ เท็มปูระเป็นอาหารที่นิยมรับประทานในหมู่ผู้สัญจรริมถนนที่เรียกว่า "ยาไต" (屋台) แต่ในปัจจุบันเท็มปูระเป็นอาหารยอดนิยมที่หารับประทานได้ทั่วไปไม้ว่าจะในร้านอาหารตามข้างทางหรือภัตตาคารบนห้างสรรพสินค้า

 ศัพทมูล 
คำว่า "เท็มปูระ" หมายถึง วิธีการในการนำปลาหรือผักจุ่มลงไปในแป้งแล้วจึงนำไปทอด ซึ่งมาจากคำว่า "tempora" (แต็มปอรา) ในภาษาละติน ที่มีความหมายว่า "เวลา", "ช่วงเวลา", "มหาพรต (ช่วงถือศีลอดของชาวคริสต์นิกายโรมันคาทอลิก)" เป็นคำที่ใช้โดยมิชชันนารีสเปนและโปรตุเกสเพื่ออ้างถึงช่วงถือบวช หรือที่เรียกกันว่าวันเอ็มเบอร์ วันศุกร์และวันสำคัญทางศาสนาต่าง ๆ ซึ่งในวันเหล่านี้คริสต์ศาสนิกชนจะละเว้นการรับประทานเนื้อแดงและหันมารับประทานปลาหรือผักแทน

 การจัดเตรียม 
 วัตถุดิบที่ใช้ 

เท็มปูระแบบดั้งเดิม มักจะทำจากวัตถุดิบดังนี้

 กุ้งนาง
 กุ้ง
 หมึกกล้วย
 หอยเชลล์
 อานาโงะ (ปลาไหลคองเกอร์)
 ปลาอายุ
 ปู
 ปลา
 พริกหยวก
 คาโบชะ (ฟักประเภทหนึ่ง)
 มะเขือยาว
 แคร์รอต
 โกโบะ 
 ถั่วเขียว
 มันเทศ
 มันฝรั่ง
 เร็นกง (รากบัว)
 เห็ดหอม
 ฟักทอง
 เห็ดต่าง ๆ
 หน่อไม้
 กระเจี๊ยบ

 อ้างอิง 

หมวดหมู่:อาหารทะเลของญี่ปุ่น
หมวดหมู่:อาหารจากผักของญี่ปุ่น
หมวดหมู่:อาหารทอดในน้ำมันท่วมของญี่ปุ่น
หมวดหมู่:อาหารประจำชาติ
หมวดหมู่:คำศัพท์เกี่ยวกับอาหารญี่ปุ่น